Priit Pullerits

Priit Pullerits (sündinud 30. juulil 1965) on eesti ajakirjanik.

Hariduskäik
Ta on lõpetanud 1983. aastal Tartu 2. Keskkooli ja 1990. aastal Tartu Ülikooli ajakirjanduse erialal (kiitusega); 1995. aastal sai magistrikraadi.

1990. aasta sügissemestril õppis ta Columbia ülikooli ajakirjanduskoolis New Yorgis. Aastail 1997–1998 viibis kuus kuud Fulbrighti stipendiaadina USAs Marylandi Ülikooli (College Park) ajakirjanduskolledžis.

Töökäik
pisipilt|250px|Priit Pullerits intervjueerimas Kadri Adamsoni 2004. aastal
1991. aastast töötab Tartu Ülikooli ajakirjanduse ja kommunikatsiooni instituudi õppejõuna. Õpetab uudise sotsioloogia ja reporteritöö kursust.

Ta oli ajakirja Favoriit asutaja 1993 ja selle peatoimetaja aastani 1998. Ühtlasi töötas ta 1995. aastal uudisteajakirja Newsweek Washingtoni toimetuses reporterina (Alfred Friendly Press Fellow).

1998. aastast töötas ta ajalehe Postimees vanemtoimetajana.

Teoseid
"USA ajakirjandus", TÜ Kirjastus 2003, ISBN 9985567919
"Ameerika", Ajakirjade Kirjastus 2008, ISBN 9789949443468

Tsitaadid
"Ma imetlen teda. Tema persoon on toonud muidu hallile spordimaastikule värvi ja vürtsi. Ma olen väga õnnelik selle üle, et just praegu on meil olemas Priit Pullerits, ja ma olen väga õnnelik, et ta just suusatamisest huvitub." – Mati Alaveri arvamus Priit Pulleritsu kohta.http://www.epl.ee/artikkel/290238

"Kui asjadesse rohkem süüvida, ilmneb, et Detroidi hävingu põhjused tulenevad peamiselt kahest tegurist: esiteks, rassilise tasakaalu muutumisest selgelt mustanahaliste kasuks, ja teiseks vasakpoolsest poliitikast linna juhtimisel." – 23. juuli 2013, Postimees"Märgatud rassisti. Ojuland, Helme, Võsa, Pullerits ja teised" Eesti Ekspress, 5. august 2015

"Kuidas vältida rattasõidus kahtlasi neegreid?" – 9. märts, Pulleritsu blogi suusk.blogspot.com

Tunnustus
2005 – parima arvamusloo auhind ja jagas esimest kohta olemusloo kategoorias (Eesti naiste suusatamise teemaliste artiklite eest).

Isiklikku
Ta on Heivi ja Rein Pulleritsu poeg ning Teet Pulleritsu vend.

Viited

Välislingid
 Pulleritsu spordiblogi
Priit Pullerits, Laura Kõrgemäe - tapjainstinktiga alfaemane, Postimees, 27. oktoober 2017

Kategooria:Eesti ajakirjanikud
Kategooria:Miina Härma Gümnaasiumi vilistlased
Kategooria:Tartu Ülikooli filoloogiateaduskonna vilistlased
Kategooria:Sündinud 1965